CELEX: 52018PC0495
Language: hr
Date: 2018-06-28
Title: Izmijenjeni prijedlog ODLUKE VIJEĆA o sklapanju, u ime Unije, Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane

EUROPSKA KOMISIJA
            Bruxelles, 28.6.2018.
            COM(2018) 495 final
            2010/0186(NLE)
            Izmijenjeni prijedlog
            ODLUKE VIJEĆA
            o sklapanju, u ime Unije, Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Komisija je u ime Europske unije i njezinih država članica te u skladu s Odlukom Vijeća o ovlašćivanju Komisije za otvaranje pregovora pregovarala s Gruzijom o Sporazumu o zajedničkom zračnom prostoru (dalje u tekstu „Sporazum”).
            
            
               Dio je susjedske politike EU-a zamijeniti mrežu bilateralnih sporazuma uspostavom zajedničkog zračnog prostora EU-a i susjednih zemalja. Ciljevi su Sporazuma postupno otvaranje tržišta u pogledu pristupa rutama i kapacitetima na temelju uzajamnosti, nediskriminacija i ravnopravni tržišni uvjeti za gospodarske subjekte na temelju načela Ugovora EU-a te usklađivanje gruzijskog zakonodavstva o zrakoplovstvu sa zakonodavstvom EU-a u pogledu sigurnosti, zaštite i upravljanja zračnim prometom.
            
            
               Sporazum je potpisan 2. prosinca 2010.
                  1
                Na strani EU-a stranke Sporazuma su Unija i njezine države članice. Sve su države članice osim Republike Hrvatske postupak ratifikacije završile 9. veljače 2017. 
            
            
               Republika Hrvatska pristupila je Sporazumu u skladu s postupkom propisanim u Aktu o pristupanju priloženom Ugovoru o pristupanju od 5. prosinca 2011., a mjerodavni Protokol o pristupanju Republike Hrvatske tom sporazumu potpisan je u studenome 2014.
                  2
               
            
            
               Ponajprije zbog stupanja na snagu Ugovora iz Lisabona i zbog presude Suda Europske unije od 28. travnja 2015. u predmetu C-28/12, ovim se prijedlogom izmjenjuje početni prijedlog Komisije (COM(2010) 339 final
                  3
               ) prihvaćen 28. lipnja 2010. i zatim podnesen Vijeću. Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga.
            
            
               2.PRAVNA OSNOVA
            
            
               Članak 100. stavak 2. UFEU-a u vezi s člankom 218. stavkom 6. točkom (a) podtočkom v. UFEU-a.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               nije primjenjivo
            
            
               4.UTJECAJ NA PRORAČUN
            
            
               
                  nije primjenjivo
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  nije primjenjivo
               
               
            
            
               2010/0186 (NLE)
            
            
               Izmijenjeni prijedlog
            
         
         
            
               ODLUKE VIJEĆA
            
            
               o sklapanju, u ime Unije, Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a) podtočkom v.,
            
            
               uzimajući u obzir prijedlog Europske komisije,
            
            
               uzimajući u obzir suglasnost Europskog parlamenta
                  4
               , 
            
            
               budući da:
            
            
               (1)Komisija je u ime Europske unije i njezinih država članica te u skladu s Odlukom Vijeća o ovlašćivanju Komisije za otvaranje pregovora s Gruzijom pregovarala o Sporazumu o zajedničkom zračnom prostoru (dalje u tekstu „Sporazum”).
            
            
               (2)Sporazum je potpisan 2. prosinca 2010., podložno njegovu kasnijem sklapanju, u skladu s Odlukom 2012/708/EU Vijeća i predstavnika država članica Europske unije koji su se sastali u okviru Vijeća
                  5
               . 
            
            
               (3)Sve države članice osim Republike Hrvatske ratificirale su Sporazum. Republika Hrvatska pristupila je Sporazumu u skladu s postupkom propisanim u Aktu o pristupanju priloženom Ugovoru o pristupanju od 5. prosinca 2011., a mjerodavni Protokol o pristupanju Republike Hrvatske tom sporazumu potpisan je u studenome 2014.
            
            
               (4)Sporazum bi sad trebalo odobriti u ime Unije.
            
            
               (5)Članci 3. i 4. Odluke 2012/708/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obzirom na presudu Suda Europske unije od 28. travnja 2015. u predmetu C-28/12, primjenu tih odredaba trebalo bi obustaviti. S obzirom na Ugovore, nove odredbe o tim pitanjima nisu nužne, kao ni odredbe o obvezama informiranja za države članice. Stoga bi članke 3., 4. i 5. Odluke 2012/708/EU trebalo prestati primjenjivati od datuma stupanja na snagu ove Odluke,
            
            
               DONIJELO JE OVU ODLUKU: 
            
            
               Članak 1.
            
            
               Sporazum o zajedničkom zračnom prostoru između Europske Unije i njezinih država članica, s jedne strane, i Gruzije, s druge strane, (dalje u tekstu „Sporazum”) ovime se odobrava u ime Unije.
            
            
               Članak 2.
            
            
               Predsjednik Vijeća imenuje osobu ili osobe koje će biti ovlaštene da u ime Europske unije dostave ispravu o odobrenju iz članka 29. Sporazuma kojom se izriče pristanak Europske unije na preuzimanje obveza iz Sporazuma. 
            
            
                  
            
            
               Članak 3.
            
            
               Stajalište koje Unija treba zauzeti u pogledu odluka Zajedničkog odbora u skladu s člankom 22. Sporazuma, koje se odnose samo na uključivanje zakonodavstva Unije u Prilog III. Sporazumu (Propisi primjenjivi na civilno zrakoplovstvo), podložno potrebnim tehničkim prilagodbama, donosi Komisija nakon savjetovanja s posebnim odborom koji imenuje Vijeće.
            
         
         
            
               Članak 4.
            
            
               Članci 3., 4. i 5. Odluke 2012/708/EU prestaju se primjenjivati od datuma stupanja na snagu ove Odluke. 
            
            
               Članak 5.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                  
                        Odluka 2012/708/EU Vijeća i predstavnika vlada država članica, koji su se sastali u okviru Vijeća 15. listopada 2010., o potpisivanju i privremenoj primjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, SL L 321, 20.11.2012., str. 1.
                  
               
               
                  
                     (2)
                  
                  
                        Odluka Vijeća 2014/928/EU od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji, SL L 365, 19.12.2014., str. 1.
                  
               
               
                  
                     (3)
                  
                  
                        
                     http://eur-lex.europa.eu/legal-content/EN/TXT/PDF/?uri=CELEX:52010PC0339&from=EN
                      
                  
               
               
                  
                     (4)
                  
                        SL C , , str. .
               
               
                  
                     (5)
                  
                        SL L 321 od 20.11.2012.